Mundtlig beretning Aabenraa Lærerkreds 2019

I min mundtlige beretning vil jeg komme ind på følgende emner: OK18, Lokalaftalen, en slags status – økonomien, eller mangel på samme i skolevæsnet her i Aabenraa samt ytringsfrihed.
Efterfølgende vil Peter komme nærmere ind på vores medlemsundersøgelse.

Først OK 18, som skal ses i lyset af både det der skete i 2013 og overenskomsten 2015.
Det der skete i 2013 var et helt konkret overgreb begået af arbejdsgiveren i samarbejde med Regeringen.
En total planlagt handling, der resulterede i lov 409, der derigennem kunne finansierer den reform af folkeskolen Socialdemokratiet kort før jul i 2012 havde præsenteret. Moderniseringsstyrelsen var i den sammenhæng begejstret over, at endeligt kunne man tage et opgør med en af de stærkeste fagforeninger i DK – nemlig DLF – ingen tvivl om, at deres tanker var,
If you can make it here, you can make it evrywhere. Vi skulle være de første, en prøveklud.
Reformen og lov 409 er to ting men et stykke af samme alligevel.
Reformen havde ikke kun lade sig gøre uden lov 409 – her i Aabenraa skulle der med den gamle arbejdstid, havde været fundet et sted mellem 25 og 30 mio. for at reformen ville kunne have lade sig udfolde.
En af konsekvenserne ved lov 409 blev, at synet på lærerarbejdet ændrede sig fra en professionstanke til en lønmodtagertanke, hvert fald hos arbejdsgiverssyn – ikke noget der på nogen måder understøtte hele den måde, hvorfra den bedste undervisning har sit udspring.
Vi har også kunne konstatere både en lærerflugt fra skolen, 17.000 lærere arbejder nu andre steder end folkeskolen, til langt flere langtidssygemeldinger bland medlemmerne.
I 2015 var det så småt ved at gå op for KL, at lov 409 og det at holde skole ikke harmonerer særlig godt sammen. Derfor fik man sent lavet en aftale med 15 punkter, der skulle forbedre lærernes arbejdsvilkår. Dog var blækket næppe tørt, før KL meldte ud, at de 15 punkter kun skulle opfattes som hensigtserklæringer. Sine Sunesen, en af KL’s forhandlere blev også fyret kort tid efter OK15 forløbet. Forløbet styrkede på ingen måde tilliden mellem KL og os. Nok tværtimod.
Optakten til OK18 skal derfor ses i lyset eller nærmere skyggen af en total mistrohed overfor KL.
Flere lektier var lært. ABC har sagt, aldrig har vi forberedt en OK som 18.
Et af problemer omkring især 13 og til dels 15 var, at de andre organisationer måske ikke helt havde gjort sig klar, hvad der var på spil. Det var nemlig ikke kun et spørgsmål om arbejdstid, men hele den danske model. I efteråret 2017 udkom en bog – ”Søren og Mette i benlås” her afdækker Anders Peter Mathiasen hele forløbet omkring 2013.
Her siger blandet andet Kristian Thulesen Dahl *” Jeg var lige blevet partiformand i september 2012, og nogle uger efter, i oktober, kom der invitation til en kop kaffe med Helle Thorning-Schmidt i Statsministeriet. Jeg havde aldrig talt med hende før og troede, at hun ville hilse på mig som ny partileder. Men statsministeren have kun sat et kvarter af, og hun skænkede kun en halv kop kaffe” ”Hun spurgte mig, om Dansk Folkeparti ville støtte det regeringsindgreb, de forventede blev nødvendig til foråret, når der formentlig, kom konflikt omkring folkeskolen. Jeg blev paf og afviste at forholde mig til spørgsmålet, og det var ikke det, jeg troede, mødet skulle handle om.” ”Så var samtalen slut, men fra oktober vidste jeg, at det hele var lagt til rette på forhånd, og lærerne ikke havde noget at forhandle om. Derfor turde jeg også sige offentligt, at den danske model var sat ud af kraft”* siger Kristian Thulesen Dahl til bogen.
Den bog ændrede i høj grad de andres organisationers syn på, hvad der var sket i 2013.
Yderligt har foreningen arbejdet centralt men også lokalt sig tættere på de andre organisationer og en af de ting, som blev afgørende i OK18 var netop sammenholdet mellem organisationer.
På kongressen i 2017 formulerede vi så vores krav til OK18 – under arbejdstid var vores krav ret banalt – Vi krævede en aftale, der modsvarede andre offentlige ansattes. Tanken bagved var, at en aftale med fx en mdrs. norm ville kunne blive vekslet til noget mere brugbart lokalt – ideen var også at hente værdien af det der blev tyvstjålet i 2013 hjem.
Da forhandlinger begyndte meldte alle andre organisationer ud, at man ikke ville forhandle før LC/DLF var i realitets forhandlinger. Det var en kæmpe opbakning, men lagde også et stort pres på os selv. I midt januar måtte ABC også melde ud, at man var i realitetsforhandlinger – men det er nok en sandhed med modifikationer – jo der lå forskelige skitser på bordet – men ingen der kom i nærheden af noget spiseligt for os, en kvartalsnorm uden andre bindinger fx.
Forhandlingerne spidsede til. Og det viste sig på de andre områder, at især løn (vores krav var en real lønforbedring) og den betalte frokost pause fyldte meget – ingen tvivl om arbejdsgiver ville devaluerer de centrale aftaler for at hente penge hjem.
De offentlige ansatte skulle betale den offentlige velfærd.
D. 26. februar blev der erklæret sammenbrud i forhandlingerne og next stop var forligsinstitutionen.
Her udspillede der sig flere dramatiske begivenheder undervejs. Vi oplevede også flere uhørte ting, fx at Ole Krohn fra tv2 News flere gange kunne berette om, hvad der lå på bordet, før forhandlerne i forligsinstitutionen selv var klar over det. Marts gik og blev til april og hele 2 gange blev en storkonflikt udsat. Til sidst, kort tid før en storkonflikt ville have været en realitet, indgik Dennis fra FOA en delaftale på regionsområdet – var det et brud på musketereden eller som Dennis hævder starten på en ketchupeffekt? Nogen hævder man var tæt på gennembrud og han panikkede – nok et spørgsmål vi ikke for et svar på. Om ikke andet så begyndte aftalerne at komme i hus.
Og også på vores område. OK18 var samlet set en kæmpe sejer for arbejdstagersiden – vi fik lønforbedringer, afskaffelse af privatlønsværnet, frokostpausen blev løst og flere andre ting kom i hus. Men undervejs var vores krav gledet i baggrunden. Man havde ikke nærmet sig hinanden på spørgsmålet om vores arbejdstid. Derfor blev mange af os glade, da det blev annonceret at en aftale var blevet indgået. Alle kredsformænd var samlet ganske tæt på forligsinstitutionen.
Nede i DSRs kantine. Spændingen var stor. Uden foran bygningen samlede flere og flere journalister sig. Anders kom cyklende de små 500 meter og vi begyndte at få præsenteret indholdet af aftalen. Sandt at sige, humøret faldt en del. Det var nok ikke lige en kommission og en aftale om en ”Ny start”, vi havde forventet, at OK18 skulle give af resultat for os.
På vej hjem fra KBH var jeg i tvivl, ved Roskilde ville jeg stemme nej, ved Sorø ja, ved Nyborg nej igen og sådan skiftede jeg mellem ja og nej vejen hjem til Aabenraa. Heldigvis havde vi undgået at få kædet vores urafstemning sammen med de andre forlig, så vi bestemte selv om vi ville i konflikt eller ej.

Ved nærmere eftertanke var resultatet nok det bedst opnåelige i den givne situation.
De andre organisationer havde ikke gået i konflikt, vi havde stået selv på gader og stræder.
Lov 409 var højst sandsynligt blevet cementeret, muligvis med lidt flødeskum på med, der på ingen måder ville have taget den grime smag væk.
Fra 2013 helt frem til nu har forholdet mellem os og KL været præget af mistillid.
Den mistillid skal væk, før en god aftale kan skabes, Anders var ikke i tvivl og min tvivl endte op med, at vi blev nødt til at stemme ja til forligt. Hvilket utroligt mange af medlemmer også gjorde, men fordi det blev et ja, så er det ikke det samme, som at jeg ikke har fuld forståelse for dem der stemte nej.
Uanset hvad, så der ingen tvivl om, at forliget faktisk medførte, at flere og flere kommuner nu følte det var legitimt, at drøfte lokalaftale med de lokale kredse.
Hvilket fører mig videre til lokalaftalen her i Aabenraa.
Tiden gik og jeg gik sådan set og ventede på Borgmesteren ville ringe og sige, at nu skulle vi da se og komme i gang med at få lavet noget lokalt – det skete bare sådan set ikke.
Så for at smede mens jernet stadig var varmet, formulerede jeg et brev, hvor jeg fik den lokale FTF og LO repræsentant til at være med underskriver. I brevet opfordrede vi kommunen til, at indgå i et samarbejde med os og den lokale lederforening for at afsøge muligheden for, netop at indgå en lokal arbejdstidsaftale. Heldigvis blev vores henvendelse positivt modtaget, og en proces gik i gang med formålet, at afsøg muligheden for at indgå en arbejdstidsaftale. En møderække blev sat i stand.
De første møder gik med, at tale om, hvad der har værdi og hvad der skaber gode vilkår for undervisningen, alle var enige om, at fleksibilitet og autonomi, er nøgleord i lærerarbejdet.
I efteråret holdet vi og forvaltningen en fælles minikonference, hvor Helle Hein, kom med input til, hvad der skaber de gode forudsætninger for høj trivsel og glade medarbejder.
Efter Helles oplæg havde TR, AMR og SL diskussioner omhandlende, hvad der var vigtigt at få med i en aftale, der understøtter det gode lærerarbejdsliv.
Deres tilbagemeldinger, arbejde forhandlingsgruppen videre med – igen var det ord som, frihed, fleksibilitet og autonomi der var nøgleord.
PT er vi her.
Desværre kan vi nok ikke nå hinanden på et max UV loft. Så aftalen som den ser ud PT vil skabe noget fleksibilitet men desværre ikke afhjælpe høje UV timetal.
En af grunden til at det bliver svært sat nå til enighed på et UV max er den økonomi skolerne har.
Det nok ikke af ond vilje, men SL eneste reelle spare knap er at skrue på UV.
Der er ingen tvivl, hvilket debatten i efteråret tydligt bar præg af, at skolerne i Aabenraa slet ikke får tildelt den økonomi, der skal til for at drive en skole, hvor der kan tages udgangspunkt i de behov der er. At skolerne klarer sig udmærket i Aabenraa, er mere på trods af økonomien en på grund af den. At en skoleleder sig op i protest grundet de begrænsede muligheder i at drive skole er et tydeligt eksempel herpå. Det trist at måtte sige farvel til Lene Krappe, en vellidt og god skoleleder, der blev fanget af tildelingsmodelen og stram styring.

I den kommende tid skal byrådet til at forhandle om budgettet 2020.
For at huske dem på debatten i efteråret har jeg formuleret et brev, jeg håber generalforsamlingen vil støtte op om.
Man vil have det bedste skolesystem i regionen – det en fin målsætning, men man vil ikke betale prisen. Enten skal ambitionsniveauet og de politiske udemeldinger som fx ”sund opvækst” tilpasses den tildelte økonomi eller må man til lommerne og investerer i skolen, så økonomien rent faktisk matcher de udmeldinger, man kommer med som politikker.
Man burde budgettere efter det faktiske behov, ikke efter økonomien.

Jeg vil her læse det op.

Jeg håber generalforsamlingen vil støtte op om brevets budskab.

Et sidste emne der skal berøres her er ytringsfriheden.
Det er næppe forbigået mange, at Aabenraa kommune har været i ombudsmandens søgelys.
5 sager er blevet gransket af ombudsmanden, og han har fundet, at kommunen har krænket de ansattes ret til at ytre sig.
Der var ingen lærere i klemme i sagerne, men det kunne der ligeså godt have været. HMU har nu udformet en vejledning til, hvordan man bør ytre sig og hvad man kan ytre sig om. Både vejledningen og kommunikationspolitikken fejler sådan set ikke noget, der mere udmøntningen af dem, der halter. Vejledningen samt den revidere politik vil blive sendt til ombudsmanden til kommentering.
Det ”gode” om man vil er, at i kølvandet på afgørelsen, er der åbnet op for en række andre problemstillinger, der ikke handler om at ytre sig offentligt. Især det at kunne rejse internt kritik overfor sin leder er kommet i fokus. Vi fornemmer, at der ved at sprede sig en tavshedes kultur, man tør/vil ikke gå med det, der sikkert er helt berettede kritik, til sin leder af frygt for repressalier. Det kunne være frygten for at rykke forrest i køen, hvis der skal ske afskedigelser, frygt for at får de dårlige og minde attraktive opgave eller bare det, at man ikke gider blive overfus af en presset leder.
Den kultur er ikke enestående i Aabenraa – langt fra. Men vi har nu via ombudsmanden fået en mulighed for at få ændret den kultur. Det skal være helt legitimt, at man netop kan diskutere de forhold man finder kritisable på sin arbejdsplads, uden frygt for noget. Jeg sikker på den opgave kommer til at fylde det stykke tid.

Til sidst vil jeg gerne benytte lejligheden til, at sige tak til Kredsstyrelsen for det sidste års samarbejde, jeg synes vi godt i gang og alle tager et ansvar for det arbejde vi laver.
Stor tak til tillidsrepræsentanterne og arbejdsmiljørepræsentanterne, der hver dag yder et kæmpe stykke arbejde. Og ikke mindst tak til alle jer medlemmer, der møder op og involverer jer i foreningen.